open-index/open-wikipedia-markdown huggingface dataset:
Ιωάννης Ζωχιός

Ο **Ιωάννης Ζωχιός** (1840-1912) ήταν Έλληνας καθηγητής πανεπιστημίου και ιατρός. 

## Βιογραφικά στοιχεία
Γεννήθηκε το 1840 στην Κέρκυρα. Εκεί ολοκλήρωσε τη βασική του εκπαίδευση. Στη συνέχεια σπούδασε ιατρική στο Εθνικό Πανεπιστήμιο στην Αθήνα του οποίου αναγορεύτηκε διδάκτωρ. Συνέχισε τις σπουδές του στο Πανεπιστήμιο του Παρισιού και κατόπιν επέστρεψε στην Ελλάδα. Το 1869 διορίστηκε Υφηγητής της Φυσιολογίας, αργότερα το 1875 έκτακτος καθηγητής της Φυσιολογίας και Ανατομίας, και το 1880 καθηγητής Φυσιολογίας και Παθολογικής Κλινικής, την οποία ενέλαβε μετά το θάνατο του Κωνσταντίνου Δηλιγιάννη το 1889 έως και το θάνατό του. Συνέγραψε διάφορα εγχειρίδια φυσιολογίας.

Απεβίωσε στις 21 Σεπτεμβρίου 1912 στην Αθήνα.

## Παραπομπές


## Πηγές
* 

Κατηγορία:Έλληνες ανατόμοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες φυσιολόγοι
Κατηγορία:Έλληνες παθολόγοι
Νικόλαος Μακκάς

Ο **Νικόλαος Μακκάς** (1847 - 1935) ήταν Έλληνας ιατρός και καθηγητής πανεπιστημίου.

## Βιογραφικά στοιχεία
Γεννήθηκε το 1847 στη Σύρο, όπου ολοκλήρωσε τη βασική του εκπαίδευση. Μετά το γυμνάσιο μετέβη στη Βιέννη, όπου σπούδασε ιατρική στο εκεί Πανεπιστήμιο και αναγορεύτηκε διδάκτωρ. Επέστρεψε στην Ελλάδα και εξάσκησε ιδιωτικά το ιατρικό επάγγελμα, αρχικά στη γεννέτηρά του και στη συνέχεια στην Αθήνα. 

Το 1879 διορίστηκε υφηγητής της Νοσολογίας και το 1893, μετά το θάνατο του Θεόδωρου Αφεντούλη έγινε καθηγητής της Φαρμακολογίας (1893-1902). Στη συνέχεια εξελέγη καθηγητής της Ειδικής Νοσολογίας (1902-1906) και το 1906 διαδέχτηκε τον αποθανόντα Γεώργιο Καραμήτσα στην έδρα της Παθολογικής Κλινικής. Επίσης, διετέλεσε Κοσμήτωρ της Ιατρικής Σχολής.

Διηύθυνε το Παθολογικό τμήμα του «Ευαγγελισμού» από το 1883 μέχρι το 1906 και διετέλεσε μέλος της διοίκησης του Ελληνικού Ερυθρού Σταυρού και του «Δρομοκαΐτειου». Ως καθηγητής απασχολείτο στο δημοτικό νοσοκομείο «Ελπίς», ενώ το 1893 ανέλαβε τη διεύθυνση του «Αιγινήτειου». Το 1919 εξελέγη ομότιμος καθηγητής. Υπήρξε ένας από τους ιδρυτές και εκδότες του περιοδικού *Γαληνός*. Ο Νικόλαος Μακκάς ήταν διακεκριμένο μέλος της Ιατρικής Εταιρείας Αθηνών, στις συνεδριάσεις της οποίας συνεισέφερε και με ανακοινώσεις των επιστημονικών ερευνών του. 

Ο Νικ. Μακκάς ήταν μέλος ιατρικής οικογένειας και οικογένειας πανεπιστημιακών. Ο πατέρας του, Γεώργιος Α. Μακκάς, καθώς και ο γιος του Γεώργιος Ν. Μακκάς (1877-1946), χρημάτισαν καθηγητές ιατρικής στο Πανεπιστήμιο Αθηνών. Επίσης, γιατρός (χειρουργός) ήταν και ο άλλος γιος του, Μαθιός Μακκάς (1879–1965), συγγραφέας διαφόρων ιατρικών μελετών, ο οποίος διετέλεσε για ένα διάστημα υφηγητής της χειρουργικής στο Πανεπιστήμιο της Βόννης.

Ο Νικόλαος Μακκάς απεβίωσε το 1935 στην Αθήνα.

## Δημοσιεύσεις
Ο Νικ. Μακκάς συνέγραψε και δημοσίευσε -μεταξύ άλλων- τις ακόλουθες επιστημονικές μελέτες:

* *Αναλυτική εξέτασις των περί φθίσεως έργων των εν Σύρω ιατρών Κ<sup>ων</sup> Ζαλλώνη και Παρασκευά (1874)
* * Οδηγίαι προς νοσηλείαν αρρώστων* (1875, ²1921)
* *Η φθίσις του λάρυγγος* (1879)
* *Αιτιολογικαί μελέται περί των εν Ελλάδι επιδημιών της διφθερίτιδος* (1882)
* *Ο εξανθηματικός τύφος εν Αθήναις* (1884)
* *Ο επιδημικός κατάρρους εν Αθήναις κατά Δεκέμβριον του 1889* (1890)
* *Η εξέλιξις της πρακτικής ιατρικής εν Ελλάδι'' (1898)

## Παραπομπές


## Πηγές

* 

* 

* 

* 

* 

Κατηγορία:Έλληνες παθολόγοι
Κατηγορία:Έλληνες νοσολόγοι
Κατηγορία:Έλληνες φαρμακολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες ιατροί του 19ου αιώνα
Κατηγορία:Έλληνες ιατροί του 20ού αιώνα
Γεώργιος Μακκάς

Ο **Γεώργιος Μακκάς** (1818-1905) ήταν Έλληνας καθηγητής πανεπιστημίου και ιατρός. 

## Βιογραφικά στοιχεία
Γεννήθηκε στη Χίο στις 26 Σεπτεμβρίου 1818. Σπούδασε ιατρική στο Μόναχο, τη Λειψία, το Παρίσι και τη Βιέννη. Επέστρεψε στην Ελλάδα και άσκησε το ιατρικό επάγγελμα αρχικά (1846-1848) στη Σύρο και μετά στην Αθήνα. Το 1849 διορίστηκε τακτικός καθηγητής της ειδικής νοσολογίας και κλινικής και έγινε διευθυντής ενός από τα τμήματά της. Διετέλεσε επίσης αρχίατρος του βασιλιά Γεωργίου του Α΄. Παραιτήθηκε το 1896 εξ' αιτίας βαριάς ασθένειας που αντιμετώπισε, και ορίστικε επίτιμος καθηγητής. Διετέλεσε πρύτανης του Πανεπιστημίου κατά το ακαδημαϊκό έτος 1873-1874, ενώ ο γιός του Νικόλαος Μακκάς καθώς και ο εγγονός του Γεώργιος Μακκάς κατέλαβαν και αυτοί έδρες ιατρικής στο Πανεπιστήμιο Αθηνών. Τιμήθηκε για το έργο του, με το παράσημο του ανώτερου ταξιάρχη. Απεβίωσε στην Αθήνα στις 6 Ιουνίου 1905.

Συνέγραψε κυρίως ιατρικά συγγράμματα.

## Δείτε επίσης
* Μαθιός Μακκάς

## Παραπομπές


## Πηγές
* 

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες νοσολόγοι
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Έλληνες ιατροί του 19ου αιώνα
Σπυρίδων Λιβιεράτος

Ο **Σπυρίδων Γ. Λιβιεράτος** (1881 - 1962)  ήταν Έλληνας Καθηγητής Πανεπιστημίου και ιατρός.
 
## Βιογραφία
Γεννήθηκε στο Ληξούρι της Κεφαλονιάς, όπου και πήγε σχολείο. Μετά το γυμνάσιο πήγε στην Γένουα της Ιταλίας και σπούδασε ιατρική, ενώ αναγορεύτηκε διδάκτωρ. Επέστρεψε στην Ελλάδα και διορίστηκε καθηγητής της στην Ιατρική Σχολή της Αθήνας. Συνετέλεσε στη σύσταση της Παθολογικής Σχολής και στην ίδρυση του Λαϊκού Νοσοκομείου. Διετέλεσε πρόεδρος της Ιατρικής Εταιρείας. Δημοσίευσε 149 επιστημονικές εργασίες. Απεβίωσε στην Αθήνα, σε ηλικία 81 ετών, ενώ κηδεύτηκε τον Μάιο του 1962.

## Παραπομπές


## Πηγές
* 

Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες ιατροί του 20ού αιώνα
Κοινό των Χαλκιδέων

Το **Κοινό των Χαλκιδέων** (ή Ολύνθιοι ή Χαλκιδείς επί Θράκης ήταν μία ομοσπονδιακή ένωση των ευβοϊκών αποικιών της Χαλκιδικής. Η συγκρότηση του κοινού πραγματοποιήθηκε το 430 π.Χ. και καταλύθηκε από τον Φίλιππο Β΄ το 348 π.Χ. μετά την κατάληψη της Ολύνθου από τους Μακεδόνες.

## Ιστορία
[αριστερά|μικρογραφία|Το Κοινό των Χαλκιδέων βρισκόταν στην σημερινή χερσόνησο της [Χαλκιδικής, νότια της Μυγδονίας]]
Το 432 π.Χ. η Όλυνθος αποσπάστηκε από τη Δηλιακή συμμαχία και μαζί με γειτονικές πόλεις συγκρότησαν ομοσπονδιακή ένωση που ονομάστηκε Κοινό των Χαλκιδέων. Η αρχική μορφή του κοινού δεν μας είναι γνωστή με ακρίβεια και αποτελεί αντικείμενο ακαδημαϊκής διαμάχης. Με την υπογραφή της Νικίειου ειρήνης μεταξύ της Αθήνας και της Σπάρτης το κοινό παρέμεινε ουδέτερο αλλά λόγω της γειτνίασης τους με τα γεγονότα του Πελοποννησιακού πολέμου αναμίχθηκαν σε συγκρούσεις. Μία από αυτές είναι και η μάχη της Σπάρτωλου μεταξύ του Κοινού των Χαλκιδέων και των Αθηναίων.

Το 393 π.Χ. ο βασιλιάς Αμύντας σύναψε συμφωνία ειρήνης με το κοινό για να στραφεί απερίσπαστος εναντίον των Ιλλυριών. Με τη συμφωνία αυτή το κοινό επεκτάθηκε και σε περιοχές εκτός Χαλκιδικής και συμπεριέλαβε στην επικράτεια του τις ευβοϊκές αποικίες της Πιερίας καθώς και την Πέλλα. Το 383 π.Χ. ο Αμύντας συνεργάστηκε με την Σπάρτη που είχε προσκληθεί από τις πόλεις Άκανθος και Απολλωνία για να αντιμετωπίσουν την πίεση που δέχονταν για να ενταχθούν στο κοινό. Η Σπάρτη κατάφερε να αποσπάσει την Ποτίδαια από το κοινό τα επόμενα χρόνια και μετά από τριετείς συγκρούσεις υποχρέωσε τους Χαλκιδείς να διαλύσουν το κοινό, κάτι που τελικά ήταν προσωρινό. Τα επόμενα χρόνια το κοινό βρέθηκε να συμμετέχει στη δεύτερη Αθηναϊκή συμμαχία και κατά τη διάρκεια του Πολέμου του Φιλίππου με τους Αθηναίους τάχτηκαν στο πλευρό των Αθηναίων. Αυτό είχε ως αποτέλεσμα ο Φίλιππος να εκστρατεύσει εναντίον της περιοχής. Το 348 π.Χ κατέλαβε και κατέστρεψε την Όλυνθο και η Χαλκιδική έγινε μέρος του Μακεδονικού Βασιλείου.

## Παραπομπές


Κατηγορία:Αρχαία Χαλκιδική
Χαλκιδεων Κοινο
Βλαδίμηρος Μπένσης

Ο **Βλαδίμηρος Μπένσης** (1877-1950) ήταν Έλληνας Καθηγητής Πανεπιστημίου και ιατρός.

## Βιογραφία
Γεννήθηκε στην Αθήνα στις 20 Ιουνίου 1877. Ήταν γιος του εισαγγελέα εφετών Γεωργίου Μπένση (1838-1914) και της μονογενούς κόρης του Ρώσου εμβληματικού κριτικού λογοτεχνίας Βισαριόν Μπελίνσκι (1811-1848). Γυμνάσιο πήγε στην Κέρκυρα, σπούδασε ιατρική στο Παρίσι, όπου και αναγορεύθηκε διδάκτωρ. Επέστρεψε στην Αθήνα και διορίστηκε επιμελητής της Παθολογικής κλινικής του Εθνικού Πανεπιστημίου. Διετέλεσε διευθυντής του Σανατορίου «Σωτηρία», αργότερα διορίστηκε γενικός διευθυντής της υγιεινής. Αντιπροσώπευσε το Πανεπιστήμιο κατά την εκατονταετηρίδα της Ιατρικής Ακαδημίας των Επιστημών στην Αγία Πετρούπολη.

Ο Μπένσης ήταν λάτρης των οχημάτων και πρωτοπόρος του μηχανοκίνητου αθλητισμού στην Ελλάδα. Ήταν από τα ιδρυτικά μέλη του Συλλόγου Ελλήνων Αυτοκινητιστών, της σημερινής ΕΛΠΑ, που ιδρύθηκε το 1924, και πρώτος πρόεδρός του μέχρι το 1926, οπότε και τον διαδέχθηκε ο Α. Σταθάκης. 

## Πηγές
* 

## Παραπομπές


Κατηγορία:Έλληνες ιατροί του 20ού αιώνα
Κατηγορία:Έλληνες πανεπιστημιακοί του 19ου αιώνα
Χανς Άλμπερς

Ο **Χανς Άλμπερς** (*Hans Philipp August Albers*, 22 Σεπτεμβρίου 1891 - 24 Ιουλίου 1960) ήταν θρυλικός ηθοποιός και ερμηνευτής της γερμανικής σκηνής.

## Βιογραφία
Γεννήθηκε στις 22 Σεπτεμβρίου 1891 στο Αμβούργο. Πατέρας του ήταν ο Φίλιππ Άλμπερς, χασάπης το επάγγελμα. Είχε άλλα πέντε μεγαλύτερα αδέλφια. Στο σχολείο έφαγε αποβολή επειδή αντέδρασε όταν ένας δάσκαλος τον έδειρε. Το ίδιο συνέβη και στο γυμνάσιο. Άλλαξε σχολείο, αλλά τα επεισόδια επαναλήφθηκαν. Μετά το σχολείο μπήκε στο εμπορικό επάγγελμα ως μαθητευόμενος. Ασχολήθηκε με την ηθοποιία και άρχισε να εμφανίζεται σε μικρά τοπικά θέατρα. Η μητέρα του τον ενθάρρυνε να συνεχίσει και τον έστειλε κρυφά σε σχολή ηθοποιίας. Πήρε μέρος στον πρώτο παγκόσμιο πόλεμο στις μάχες στο δυτικό μέτωπο και τραυματίστηκε βαριά, και κόντεψε να μείνει ανάπηρος. Μετά τον πόλεμο συνέχισε να εμφανίζεται στο θέατρο, και άρχισε να γίνεται γνωστός στο κοινό. Πήρε μέρος σε πάνω από εκατό έργα του βωβού κινηματογράφου, ώσπου τελικά το 1929 πήρε μέρος στο πρώτο γερμανικό έργο με ήχο. Η σχεδόν επόμενη εμφάνισή του ήταν στον «γαλάζιο άγγελο» στο πλευρό της Μαρλέν Ντίτριχ. Από εκεί και ύστερα ακολούθησε μια δύσκολη, αλλά θριαμβευτική καριέρα. Με την άνοδο των Ναζί στην εξουσία, οι ρόλοι του «τολμηρού ξανθομπάμπουρα» ταίριαζαν στο ύφος της εποχής. Ο Χανς Άλμπερς πήρε μέρος σε πολλά γερμανικά πολεμικά και πατριωτικά έργα, χωρίς όμως να ασπαστεί τα ναζιστικά ιδεώδη. Μετά το τέλος του πολέμου, συνέχισε να εμφανίζεται σε πολλά θεατρικά και κινηματογραφικά έργα με ακόμα μεγαλύτερη επιτυχία. Απεβίωσε στις 24 Ιουλίου 1960 στο Κέμπφενχάουζεν. Τα σημαντικότερα έργα του και οι ηχογραφήσεις του είναι ακόμα και σήμερα δημοφιλή και εμπορικές επιτυχίες.

## Παραπομπές


## Εξωτερικοί σύνδεσμοι
* Παρουσίαση του Χανς Άλμπερς στο filmportal.de

Κατηγορία:Γερμανοί ηθοποιοί θεάτρου
Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί βωβών ταινιών
Βολφ Μαν

Ο **Βολφ Μαν** (γερμανικά: *Wolf Maahn*, γεννημένος το 1955) είναι Γερμανός μουσικός, τραγουδιστής, ηθοποιός και παραγωγός.
## Βιογραφία
Εντεκάχρονος πήγε σε συναυλία των Μπιτλς και ακαριαία αποφάσισε να γίνει μουσικός. Λίγα χρόνια αργότερα σχημάτισε δικό του συγκρότημα με τον αδερφό του και έναν φίλο. Έπαιξε σε τοπικούς ραδιοφωνικούς σταθμούς και έκανε τον πρώτο του δίσκο. Μέχρι το 1981 είχε κυκλοφορήσει δύο δίσκους, αρχικά σε αγγλική γλώσσα. Άρχισε να εμφανίζεται με το συγκρότημά του στις περιοδείες των μεγάλων συγκροτημάτων, π.χ. Fleedwood Mac. Σιγά σιγά έγινε γνωστός και γνώρισε όλο και πιο μεγάλη επιτυχία στην δεκαετίες του 1980 και 1990.

## Δισκογραφία
;Δίσκοι
: 1982 Deserteure (Metronome)
: 1983 Bisse und Küsse (EMI)
: 1984 Irgendwo in Deutschland (EMI) D #25
: 1986 Kleine Helden (EMI) D #21
: 1986 Rosen im Asphalt Live! (EMI)
: 1988 Third Language (EMI) D #?
: 1989 Was? (EMI) D #?
: 1991 Maahnsinn (EMI)
: 1992 Der Himmel ist hier (EMI)
: 1994 Direkt ins Blut (Un)plugged (EMI) D #64
: 1995 Libero (EMI) D #80
: 1999 Soul Maahn (EMI) D #39
: 2001 Absolut – Best of (2CD) (Koch)
: 2003 Direkt ins Blut (Un)plugged DVD (EMI)
: 2004 Zauberstrassen (Universal)
: 2007 Direkt ins Blut 2: (Un)plugged (Libero/Rough Trade) D #71
: 2008 Deserteure – ReRelease plus Bonus Track (Libero/Rough Trade)
: 2008 Direkt ins Blut 2: (Un)plugged DVD (Libero/Rough Trade) D #21  (Musik-DVD Charts)
: 2010 Vereinigte Staaten D #56

## Παραπομπές


## Εξωτερικοί σύνδεσμοι

* επίσημη ιστοσελίδα

Κατηγορία:Γερμανοί μουσικοί
Κατηγορία:Γερμανοί τραγουδιστές
Κατηγορία:Γερμανοί ηθοποιοί κινηματογράφου
Split (Unix)

Το εργαλείο **<tt>split</tt>** του Unix συνήθως χρησιμοποιείται για να χωρίσει (αγγλ. split) ένα αρχείο σε δύο ή περισσότερα μικρότερα αρχεία.

## Χρήση
Η σύνταξη της εντολής είναι:
 split *(προαιρετικές παράμετροι) *(όνομα αρχείου εισόδου)* *(όνομα αρχείου εξόδου)*

Η προκαθορισμένη συμπεριφορά της <tt>split</tt> είναι η δημιουργία αρχείων εξόδου με σταθερό μέγεθος, αρχικά ορισμένο στις 1000 γραμμές. Τα αρχεία αποκτούν τα κατάλληλα ονόματα με την πρόσθεση των συνδυασμών *aa*, *ab*, *ac*, κλπ. στο *όνομα αρχείου εξόδου*. Αν δε δοθεί *όνομα αρχείου εξόδου*, χρησιμοποιείται το προκαθορισμένο όνομα αρχείου *x*, για παράδειγμα, *xaa*, *xab*, κλπ.  Όταν χρησιμοποιείται παύλα (*-*) αντί για *όνομα αρχείου εισόδου'', τα δεδομένα προέρχονται από την καθιερωμένη έξοδο.

Για να ενωθούν πάλι τα αρχεία που προέκυψαν, χρησιμοποιείται η εντολή <tt>cat</tt>:
 cat xaa xab xac > όνομα αρχείου

ή

 cat xa[a-c] > όνομα αρχείου

Επιπλέον επιλογές του προγράμματος μπορούν να ορίσουν ένα μέγιστο αριθμό χαρακτήρων (αντί γραμμών) ή μέγιστο μήκος γραμμής, πόσοι βοηθητικοί χαρακτήρες θα χρησιμοποιηθούν στα ονόματα των αρχείων που προκύπτουν, και το αν θα χρησιμοποιηθούν γράμματα ή αριθμοί.

## Δείτε επίσης
* Κατάλογος βοηθημάτων του Unix

Κατηγορία:Unix
Unset

Η εντολή **unset** είναι ενσωματωμένη στα κελύφη του Unix που ανήκουν στην οικογένεια του κελύφους Bourne (sh, ksh, bash, κλπ.) και στην οικογένεια του κελύφους C (csh, tcsh, κλπ.). Αφαιρεί τον ορισμό μιας μεταβλητής του κελύφους, απομακρύνοντάς την από τη μνήμη και το περιβάλλον που δίνει το κέλυφος. Επειδή επηρεάζει κατευθείαν εσωτερικές λειτουργίες του κελύφους, υλοποιείται σαν ενσωματωμένη εντολή κελύφους (shell builtin).

Η εντολή δε λειτουργεί για μεταβλητές κελύφους που είναι μόνο για ανάγνωση και αν ο χρήστης προσπαθήσει να την εκτελέσει σε μια τέτοια περίπτωση, η εντολή unset θα τυπώσει ένα μήνυμα σφάλματος και θα επιστρέψει ένα μη μηδενικό κωδικό εξόδου.

## Δείτε επίσης
* Κατάλογος βοηθημάτων του Unix

Κατηγορία:Unix
Ευβοϊκός κόλπος

Το όνομα **Ευβοϊκός κόλπος** μπορεί να αναφέρεται σε έναν από τους δύο κόλπους που σχηματίζονται μεταξύ της Στερεάς Ελλάδας και της Εύβοιας:
*Βόρειος Ευβοϊκός κόλπος
*Νότιος Ευβοϊκός κόλπος
Ναμπέλ (Κυβερνείο)

Το Κυβερνείο (νομός) **Ναμπέλ**, είναι ένας από τους 24 νομούς της Τυνησίας. Βρίσκεται στο βόρειο ανατολικό τμήμα, χερσόνησο της χώρας και πρωτεύουσα είναι η ομώνυμη πόλη Ναμπέλ. Έχει συνολική έκταση 2.788 τ.χλμ., (17ο σε έκταση), και πληθυσμό 723.800 κατοίκους(2007). Δημιουργήθηκε το 1956.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Red Devils

**Red Devils** (ελλ.: Κόκκινοι Διάβολοι) είναι η επίσημη ομάδα υποστήριξης για την εθνική ομάδα ποδοσφαίρου της Νοτίου Κορέας.

## Καταγωγή
Ο σύλλογος ιδρύθηκε ως "Μεγάλη Κορεατική ομάδα", το Δεκέμβριο του 1995. Το σημερινό της όνομα, «κόκκινοι διάβολοι», προέρχεται από έναν όρο που προτάθηκε από τα διεθνή μέσα ενημέρωσης το 1983, όταν η κορεατική ομάδα των νέων έφθασε σε ημιτελικό του Παγκοσμίου Κυπέλλου Νέων του 1983.

## Σήμα κατατεθέν
Η μασκότ για τους κόκκινους διαβόλους είναι ο Chiwoo Cheonwang. 

## Μέλος
Η συμμετοχή είναι ανοικτή σε όσους θέλουν να στηρίξουν την εθνικής ομάδας ποδοσφαίρου της Νότιας Κορέας, αλλά όποιος φοράει κόκκινα και στηρίζει την εθνική ομάδα κατά τη διάρκεια αγώνων θεωρείται κόκκινος διάβολος. Πολλές δραστηριότητες και εκδηλώσεις οργανώνονται μέσω της επίσημης ιστοσελίδας. Παρά το γεγονός ότι τα κεντρικά γραφεία βρίσκονται στην Σεούλ, υπάρχουν πολλά γραφεία σε όλη τη χώρα, όπου μπορεί κανείς να συμμετάσχει.

Κατηγορία:Αθλητισμός στη Νότια Κορέα
Κυβερνείο του Σφαξ

Το Κυβερνείο (νομός) **Σφαξ** είναι ένας από τους 24 νομούς της Τυνησίας. Βρίσκεται στο κεντρικό ανατολικό παραθαλάσσιο τμήμα της χώρας και πρωτεύουσα είναι η ομώνυμη πόλη Σφαξ. Έχει συνολική έκταση 7.545 τετρ. χιλιόμετρα (6ο σε έκταση) και πληθυσμό 904.000 (2007). Δημιουργήθηκε το 1956.

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 58ος, σελ. 294

## Εξωτερικοί σύνδεσμοι
*
Κυβερνείο του Μπεν Αρούς

Το **Κυβερνείο του Μπεν Αρούς** είναι ένα από τους 24 κυβερνεία της Τυνησίας. Βρίσκεται στο βόρειο παραθαλάσσιο τμήμα της χώρας και πρωτεύουσα είναι η ομώνυμη πόλη Μπεν Αρούς. Έχει συνολική έκταση 761 τ.χλμ., (22ο σε έκταση), και πληθυσμό 542.700 (2006). Δημιουργήθηκε το 1983.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Μπεν Αρους
Αλ Κασράυν (Κυβερνείο)

Το Κυβερνείο (νομός) **Αλ Κασράυν**, ή **Κασερίν** είναι ένας από τους 24 νομούς της Τυνησίας. Βρίσκεται στο δυτικό κεντρικό μεσόγειο τμήμα της χώρας, στην παραμεθόριο με την Αλγερία. Πρωτεύουσα είναι η ομώνυμη πόλη Αλ Κασράυν. Έχει συνολική έκταση 8.066 τετρ. χλμ., (5ο σε έκταση), και πληθυσμό 439.243 (2014). Δημιουργήθηκε το 1956.

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 58ος, σελ. 294.

## Εξωτερικοί σύνδεσμοι
* 

Αλ Κασραυν
Γαβριήλ Αντώνιος της Ισπανίας

Ο **Γαβριήλ Αντώνιος** (ισπαν. *Gabriel de Borbón*, 12 Μαΐου 1752 - 23 Νοεμβρίου 1788) από τον Οίκο των Βουρβόνων-Ισπανίας ήταν πρίγκιπας (*infante*) της Ισπανίας.

## Βιογραφία
Ο *Γαβριήλ Αντώνιος Φραγκίσκος Ιαβέρης Ιωάννης Νέπομουκ Ιωσήφ Σεραφίνος Πασχάλιος Σαλβάτωρ* ήταν ο τέταρτος γιος του Καρόλου της Νάπολης & της Σικελίας, (μετά ''Κάρολος Γ΄ της Ισπανίας''), και της Μαρίας Αμαλίας των Βέττιν, κόρης του Φρειδερίκου Αυγούστου Γ΄ της Σαξονίας (''Αύγουστος Β΄ της Πολωνίας''). 

Ήταν ο πιο έξυπνος και εργατικός από όλους τους γιους του Καρόλου Γ΄, με μεγάλη ροπή στις τέχνες, ιδιαίτερα την μουσική, όπου με διδάσκαλο τον Αντόνιο Σολέρ έκανε πολλές σονάτες. Την παιδική του ηλικία την πέρασε στο βασίλειο τού πατέρα του στη Νάπολη, αλλά σε ηλικία 7 ετών ήρθε με την οικογένεια του στην Ισπανία, όπου ο πατέρας του ανακηρύχθηκε βασιλιάς ως *Κάρολος Γ΄*, μετά το τέλος του άτεκνου θείου του Φερδινάνδου ΣΤ΄. Στη Νάπολη έμειναν μόνο δύο αδελφοί του: ο Φίλιππος, Δούκας της Καλαβρίας, και ο 8χρονος Φερδινάνδος ως βασιλιάς της Νάπολης και της Σικελίας.

## Οικογένεια
Παντρεύτηκε τη Μαριάννα Βικτωρία των Μπραγκάνσα, κόρη της Μαρίας Α΄ της Πορτογαλίας και του συζύγου και θείου της Πέτρου Γ΄, στη Λισαβόνα στις 12 Απριλίου 1785. Απέκτησαν τέκνα:
* Πέτρος Κάρολος (1786 - 1812).
* Μαρία Καρλόττα (4 - 11 Νοεμβρίου 1787). 
* *Κάρολος* Ιωσήφ Αντώνιος (28 Οκτωβρίου - 9 Νοεμβρίου 1788).
Με την γέννηση του τελευταίου τους παιδιού, ο ίδιος ο ινφάντης Γαβριήλ και η σύζυγος του έπεσαν θύματα επιδημίας ευλογιάς, που οδήγησε στον θάνατο διαδοχικά τον ίδιο, τη σύζυγό του και το νεογέννητο βρέφος.

## Πρόγονοι



## Παραπομπές


## Εξωτερικοί σύνδεσμοι
* 

Κατηγορία:Οίκος των Βουρβόνων-Ισπανίας
Ισότοπα του θαλλίου

Το θάλλιο έχει 25 ισότοπα με ατομικές μάζες από 184 έως 210. Τα ισότοπα 203Tl και 205Tl είναι τα μόονα σταθερά, ενώ το  204Tl είναι το σταθερότερο από τα ραδιοισότοπα με χρόνο ημιζωής 3,78 χρόνια.

Το θάλλιο-202 (ημιζωή 12,23 ημέρες) μπορεί να παραχθεί στο κύκλοτρο όταν το θάλλιο-204 παρασκευάζεται από ενεργοποίηση νετρονίων του σταθερού θαλλίου σε πυρηνικό αντιδραστήρα.  

## Δείτε επίσης
* Φυσικοχημικά χαρακτηριστικά του θαλλίου και αλυσίδες διασπάσεων των ραδιοϊσοτόπων του

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m1*, *m2* κλπ.), αναφέρεται σε πυρηνικό ισομερές του συγκεκριμένου ισοτόπου.

θαλλιο
Γαλοτύρι

Το **γαλοτύρι** παράγεται από πολύ λιπαρό πρόβειο γάλα (ορισμένοι βάζουν και λίγο κατσικίσιο). Το πολύ λιπαρό γάλα προέρχεται από το άρμεγμα στα τελειώματά του, δηλαδή 4-5 μήνες αφότου έχει γεννήσει το ζώο. Αν θεωρήσουμε ότι οι προβατίνες γεννάνε συνήθως το Μάρτιο, κατά τα τέλη Αυγούστου το άρμεγμα γίνεται ανά δύο μέρες, καθώς το γάλα του ζώου όσο πάει λιγοστεύει. Εκείνο είναι το λιπαρότερο γάλα.

Αφότου βραστεί (σε κατσαρόλα με γάλα μέσα σε κατσαρόλα με βραστό νερό, για να μην πετσιάζει το γάλα), προστίθεται αλάτι και αφήνεται σε χώρο με σταθερή θερμοκρασία 18-20 βαθμούς σκεπασμένο. Κάθε μέρα πρέπει να ανακατεύεται για να μη σβωλιάζει, καθώς στο τέλος πρέπει να αποκτήσει πηχτή κρεμώδη υφή.

Το γαλοτύρι είναι τυροκομικό προϊόν που δεν κατατάσσεται ούτε στα τυριά ούτε στα γιαούρτια. Δεν χρειάζεται μαγιά.
Η χημική του σύσταση είναι: ελάχιστη περιεκτικότητα σε λίπος 40% (ξηρό βάρος), μέγιστη περιεκτικότητα σε υγρασία 75 % και ph 4 - 4,5.

## Εξωτερικοί σύνδεσμοι
* 

Κατηγορία:Κρεμώδη τυριά
Κατηγορία:Γαλακτοκομικά προϊόντα
Κατηγορία:Προϊόντα προστατευόμενης ονομασίας προέλευσης
Κατηγορία:Ελληνικά Προϊόντα προστατευόμενης ονομασίας προέλευσης
Κατηγορία:Ελληνικά τυριά
Μάρκους Γκρόνχολμ

thumb|right|250px|Ο Μάρκους Γκρόνχολμ το 2010 στο Ράλι Σουηδίας
Ο **Μάρκους Γκρόνχολμ** (*Marcus Ulf Johan "Bosse" Grönholm*, 5 Φεβρουαρίου 1968) είναι Φινλανδός οδηγός αγώνων, πρώην παγκόσμιος πρωταθλητής.

Γεννήθηκε στις 5 Φεβρουαρίου 1968 στην περιοχή Καουνάινεν της Φινλανδίας. Ο πρώτος του αγώνας ήταν το 1989 στο Ράλι Φινλανδίας δηλαδή στο ράλι της χώρας του. Συνοδηγός του ήταν ο Τίμο Ραουτιάινεν, ο οποίος παραιτήθηκε από την ενεργό δράση μαζί με τον Μάρκους. Εκτός από τα δύο πρωταθλήματα που κατέκτησε το 2000 και το 2002 κατέκτησε άλλα δύο σε ένα τουρνουά που ονομάζονται: "Ο Αγώνας των πρωταθλητών" το 2002 και το 2006.

## Καριέρα

thumb|right|250px|Ο Μάρκους Γκρόνχολμ στο Ράλι Ουαλίας το 2006. (Τελευταίος αγώνας της καριέρας του.) Ο Μάρκους ασχολήθηκε σαν επαγγελματίας με το ράλι στα μέσα του 1970, με δάσκαλο το πατέρα του, Ούλφ Γκρόνχολμ, ο οποίος πέθανε το 1981 σε μια δοκιμή που έκανε στην περιοχή Κιρκονούμι. Ο Μάρκους τότε ήταν 13 χρονών και συνέχισε την εκπαίδευση του με τον ξάδερφο του, τον Σεμπαστιάν Λίντχομ, ο οποίος βρισκόταν μαζί με τον Μάρκους το 2000 στην ομάδα της Πεζό. Ο Μάρκους συνεργάστηκε με ομάδες όπως με τη Πεζό, με την οποία κατέκτησε 2 πρωταθλήματα το 2000 και το 2002 και με τη Φόρντ και την Τογιότα, όπου συνεργάστηκε με τον Κάρλος Σάινθ.

## Οι χρονιές των ομάδων που βρισκόταν ο Μάρκους Γκρόνχολμ

* 1989-1998  Τογιοτα
* 1999-2005  Πεζό
* 2006-2007  Φόρντ

## Μετά την παραιτησή του από το WRC

Ο Μάρκους Γκρόνχολμ συμμετείχε σε έναν αγώνα του WRC στο Ράλι Σουηδίας το 2010 με ένα μαύρο Φορντ Φόκους και σε ένα τουρνουά στη Στοκχόλμη. Το 2008 αντικατέστησε για μερικούς αγώνες τον Τζίτζι Γκάλι όπου βρισκόταν στη δεύτερη ομάδα της Φορντ. Το 2009 υπέγραψε με τη Σιτροέν και τη Σουμπαρού, αλλά δεν έδωσε καμία συμμετοχή. Το μόνο που κατάφερε εκείνη τη χρονιά ήταν μια εμφάνιση με ένα Σουμπαρού Ιμπρέζα του 2008 στο Ράλι Πορτογαλίας.

## Τίτλοι

* 1991 Πρωταθλητής ράλι στη Φινλανδία με Toyota Celica.
* 1994 Πρωταθλητής ράλι στη Φινλανδία με το Toyota Celica.
* 1996 Πρωταθλητής ράλι στη Φινλανδία με το Toyota Celica GT-FOUR.
* 1997 Πρωταθλητής ράλι στη Φινλανδία με το Toyota Celica.
* 1998 Πρωταθλητής ράλι στη Φινλανδία με τα Toyota Corolla και Toyota Celica GT
* 2000 Παγκόσμιος πρωταθλητής ράλι με το Peugeot 206
* 2002 Παγκόσμιος Πρωταθλητής ράλι με το Peugeot 206
* 2002 Πρωταθλητής των Πρωταθλητών

## Πηγές

* Official website
* Ford Media - Things you didn't know about... 
* Rallybase stats page
* WRC Archive stats page

Κατηγορία:Φινλανδοί οδηγοί αγωνιστικών αυτοκινήτων
Μίλγουολ ΦΚ

thumb|128px|Παλαιό λογότυπο
Η **Μίλγουολ ΦΚ** (αγγλικά: *Millwall F.C.*) είναι αγγλικός ποδοσφαιρικός σύλλογος με έδρα το νοτιοανατολικό Λονδίνο. Ιδρύθηκε το 1885 ως Μίλγουολ Ρόβερς (Millwall Rovers) και έδρα της είναι το στάδιο Δε Νιού Ντεν (*The New Den*).

## Διακρίσεις
Η Μεγαλύτερη επιτυχία της ομάδας ήταν η παρουσία της στον τελικό στο Κύπελλο Αγγλίας το 2004, όπου έχασε από την Μάντσεστερ Γιουνάιτεντ με 3-0. Έτσι, η Μίλγουολ αγωνίστηκε για πρώτη φορά στην ιστορία της στο Κύπελλο Ουέφα της επόμενης περιόδου. Παλιότερα έχει αγωνιστεί για αρκετά χρόνια στην κορυφαία κατηγορία του Αγγλικού ποδοσφαίρου.

## Οπαδοί και χουλιγκανισμός
Η Μίλγουολ σε σχέση με το μέγεθός της έχει πολλούς και πιστούς οπαδούς που την ακολουθούν παντού. Δυστυχώς όμως το όνομα της ομάδας  έχει συσχετιστεί με την μακρά ιστορία του χουλιγκανισμού στο αγγλικό ποδόσφαιρο.

## Αντιπαλότητες
Η παλαιότερη όμως και πιό βαθιά ριζωμένη αντιπαλότητα είναι με τη Γουέστ Χαμ Γιουνάιτεντ. Οι δύο ομάδες εδρεύουν σε γειτονικές περιοχές και σχετίζονται ιστορικά με ανταγωνίστριες εταιρίες σιδηρουργίας-ναυπηγείας. Επίσης κατά τη διάρκεια της Γενικής Απεργίας του 1926, οι εργαζόμενοι σε εταιρίες στο Άιλ οβ Ντογκζ, οι οποίοι σχετίζονται με τη Μίλγουολ, αρνούνται να απεργήσουν, βαθαίνοντας έτσι την έχθρα ανάμεσα στα δύο στρατόπεδα. Η βιομηχανική φύσης ρήξη επαναλαμβάνεται κατά τις ανεπίσημες απεργίες του 1946-1949 στο λιμάνι του Λονδίνου, με τις αποβάθρες του Σάρι που σχετίζονται με τη Μίλγουολ να αρνούνται να απεργήσουν. Ο ανταγωνισμός ανάμεσα στις δύο ομάδες είναι από τους πλέον κακόφημους σε παγκόσμιο επίπεδο και συνοδεύεται συχνά από επεισόδια εκτεταμένης βίας. Ομολογουμένως όχι πλέον τόσο όσο στο παρελθὀν. Ο σύλλογος άλλαξε όνομα στο Λονδίνο FC το 2015.

## Εξωτερικοί σύνδεσμοι
*Το επίσημο site της Μίλγουλ
*To site των φιλάθλων της Μίλγουλ

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1885
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1885
Ηρώ Κωνσταντοπούλου

Η **Ηρώ Κωνσταντοπούλου** (Αθήνα, 16 Ιουλίου 1927 - Σκοπευτήριο Καισαριανής, 5 Σεπτεμβρίου 1944) ήταν μαθήτρια Γυμνασίου, μέλος της ΕΠΟΝ και ηρωίδα της Εθνικής Αντίστασης, που εκτελέστηκε από τις ναζιστικές δυνάμεις Κατοχής σε ηλικία 17 ετών.

## Βιογραφικό
Γεννήθηκε κι έζησε στην Αθήνα, οι γονείς της ήταν από τη Σπάρτη. Ήταν μαθήτρια Γυμνασίου και οργανωμένη στην ΕΠΟΝ, όπου είχε αναπτύξει έντονη απελευθερωτική δράση, παρά το νεαρό της ηλικίας της. Μιλούσε τέσσερις γλώσσες και όταν τη βασάνιζαν οι χιτλερικοί στην οδό Μέρλιν, όπου βρισκόταν το αρχηγείο της Κομαντατούρ, αναφέρεται ότι τους «μαστίγωνε» στη γλώσσα τους.
 

Όταν συλλαμβάνεται για πρώτη φορά, ο εύπορος πατέρας της καταφέρνει να την ελευθερώσει. Λίγο πριν την αποχώρηση των Γερμανών, συμμετέχει στην ανατίναξη ενός τρένου που μετέφερε πυρομαχικά και ξανά συλλαμβάνεται στις 31 Ιουλίου 1944. Εκείνη τη μέρα είχε τελειώσει τις απολυτήριες εξετάσεις του Γυμνασίου. Επί τέσσερα μερόνυχτα τη βασάνιζαν να μαρτυρήσει τους συνεργάτες της. Αλλά ούτε τα βασανιστήρια ούτε οι δελεαστικές προτάσεις που της έκαναν απέδωσαν.

Στις 5 Σεπτεμβρίου του 1944, μαζί με άλλους 49 αριστερούς κρατούμενους, οδηγήθηκε στο Σκοπευτήριο Καισαριανής και εκτελέστηκε. Η ζωή της έγινε ταινία το 1981 με τίτλο «*17 σφαίρες για έναν άγγελο, η αληθινή ιστορία της Ηρώς Κωνσταντοπούλου*».

Σήμερα πολλές οδοί στην Αθήνα και αλλού φέρουν το όνομά της, η μνήμη της έχει τιμηθεί με την ανέγερση αγαλμάτων σε διάφορες πόλεις, ενώ στην Ηλιούπολη το 20ο Δημοτικό Σχολείο έχει λάβει το όνομά της. Επίσης, στο Μουσείο Εθνικής Αντίστασης, που λειτουργεί στο Σκοπευτήριο της Καισαριανής, σε μία αίθουσα που είναι αφιερωμένη στο όνομά της εκτίθενται τα έπιπλα του δωματίου της από την πατρική οικία της.

## Παραπομπές


## Βιβλιογραφία
*Θ.Καρζή,Η γυναίκα της νέας εποχής, Αθήνα 1990
*Δ.Σολωμού, Ποιήματα και Πεζά, επιμ. Στ.Αλεξίου, Αθήνα 1994
*Δημοτικά τραγούδια
*Σ.Μόσχου-Σακορράφου ,Οι γυναίκες στη Γαλλική Επανάσταση, Ν.Εστία, Χριστούγεννα 1989
*Κ.Σιμόπουλου, Ξένοι ταξιδιώτες στην Ελλάδα, Αθήνα 1981
*G.Duby-M.Perrot, Γυναίκες και Ιστορία, (Πρακτικά Συμποσίου) Αθήνα 1995

Κατηγορία:Μέλη της ΕΠΟΝ
Κατηγορία:Εκτελεσθέντες
531 Τσερλίνα

Η **Τσερλίνα (Zerlina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,56. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Η τροχιά της είναι αρκετά ασυνήθιστη, αφού το επίπεδό της σχηματίζει πολύ μεγάλη γωνία με το επίπεδο της εκλειπτικής.

## Φυσικά χαρακτηριστικά
Η μέση διάμετρος της Τσερλίνα εκτιμάται σε 15,2 χιλιόμετρα. Ο φασματικός τύπος της είναι **B**, ενώ το άλβεδό της είναι 0,146. Η Τσερλίνα περιστρέφεται γύρω από τον εαυτό της με άγνωστη περίοδο.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τσερλινα
Κατηγορία:Βόλφγκανγκ Αμαντέους Μότσαρτ
Θυλακική υπερκεράτωση

Η **Θυλακική Υπερκεράτωση** (keratosis pilaris) είναι μια αρκετά συνηθισμένη γενετική πάθηση η οποία εκδηλώνεται με την εμφάνιση τραχέων εξογκωμάτων στο δέρμα. Εμφανίζεται συχνότερα στην ράχη και στις άκρες των βραχιόνων (αν και επηρεάζονται και τα κατώτερα άκρα των βραχιόνων), αλλά εντοπίζεται και στους μηρούς, στα χέρια και στις κορυφές των ποδιών, των λαγόνων, στους γλουτούς, ή οποιοδήποτε άλλο μέρος του σώματος πέρα από glabrous δέρματος (όπως για παράδειγμα οι παλάμες). Λιγότερο συχνά, σημάδια εμφανίζονται στο πρόσωπο και πολλές φορές χαρακτηρίζονται λανθασμένα ως ακμή.

## Κατηγοριοποίηση
Παγκοσμίως, η θυλακική υπερκεράτωση επηρεάζει περίπου το 40% του ενήλικου πληθυσμού και περίπου το 50%-80% όλων των εφήβων. Εμφανίζεται συχνότερα στις γυναίκες παρά στους άντρες.

Η πάθηση χαρακτηρίζεται από την εμφάνιση μικρών και τραχέων εξογκωμάτων στο δέρμα. Σαν αποτέλεσμα, πολλοί άνθρωποι με θυλακική υπερκεράτωση δεν γνωρίζουν πώς την έχουν και την μπερδεύουν συχνά με την ακμή.

## Συμπτώματα και Σημάδια
Η Θυλακική Υπερκεράτωση εμφανίζεται όταν το ανθρώπινο σώμα παράγει περίσσεια κερατίνη, μια φυσική πρωτεΐνη του δέρματος. Η περίσσεια, κρεμοειδούς χρώματος, περικυκλώνει και εγκλωβίζει τους θύλακες της τρίχας στους πόρους.  Αυτό προκαλεί τον σχηματισμό "σκληρών βυσμάτων" (η γνωστή διαδικασία της υπερκερατινοποιήσης). Αν και οι άνθρωποι με θυλακική υπερκεράτωση έχουν τα συμπτώματα όλο το χρόνο, αυτά γίνονται εμφανέστερα τους χειμερινούς μήνες όταν τα επίπεδα υγρασίας στον αέρα είναι χαμηλότερα.

## Παραπομπές


## Εξωτερικοί σύνδεσμοι

* Το Αμερικανικό Οστεοπαθητικό Κολέγιο της Δερματολογίας   - Άρθρο με θέμα την θυλακική υπερκεράτωση.
* Κοινότητα Θυλακικής Υπερκεράτωσης  - Πληροφορίες και Υποστήριξη σχετικά με την θυλακική υπερκεράτωση.
* Θυλακική Υπερκεράτωση : Βοήθεια για ΘΥ  - Πληροφορίες σχετικά με την θυλακική υπερκέρατωση.
* Θεραπείες για την Θυλακική Υπερκέρατωση  - Πληροφορίες σχετικά με την θυλακική υπερκέρατωση.

Κατηγορία:Γενετικές διαταραχές
Κατηγορία:Δερματικές ασθένειες
Κουμ Καν

Το Κουμ Καν είναι παιχνίδι που παίζεται με τράπουλα. Προέρχεται, όπως πολλά χαρτοπαίγνια από το Ραμί.
Ήταν εξαιρετικά δημοφιλές στην Ελλάδα τις δεκαετίες '60 και '70. Παίζεται με όλα τα φύλλα από δύο τουλάχιστον τράπουλες, καθώς και ένα μπαλαντέρ ανά τράπουλα  και μπορούν να παίξουν από δύο έως δέκα παίκτες.

## Κανόνες
Οι παίκτες γύρω από ένα τραπέζι και αυτός που μοιράζει δίνει από 10 φύλλα στον καθένα (δύο - δύο) με τη φορά των δεικτών του ρολογιού. Τέλος, τοποθετεί ένα φύλλο κάτω, ανοιχτό και το παιχνίδι αρχίζει. Κάθε παίκτης, όταν έρχεται η σειρά του παίρνει είτε το πρώτο ανοιχτό φύλλο από κάτω, είτε το πρώτο από τα κλειστά και στη συνέχεια πετάει κάποιο από τα φύλλα του κάτω ανοιχτό.
Σκοπός του παιχνιδιού είναι να συμπληρωθούν σειρές από τρία ή περισσότερα φύλλα, είτε του ίδιου αριθμού (π.χ. 3 τριάρια) είτε συνεχόμενα του ιδίου χρώματος (π.χ. 4, 5, 6, 7 καρό)
Νικητής της παρτίδας είναι αυτός που θα απαλλαγεί από όλα τα φύλλα του χεριού του. Αυτό μπορεί να το κάνει είτε κατεβάζοντας σταδιακά τις σειρές που συμπληρώνει, ή μια και καλή στο τέλος. Οι μπαλαντέρ μπορούν να χρησιμοποιηθούν στη θέση οποιουδήποτε χαρτιού και αυτός που κατεβάζει μια σειρά που περιλαμβάνει και μπαλαντέρ, πρέπει να ονομάσει το φύλλο που αντικαθιστά ο μπαλαντέρ.
Αν κάποιος έχει κατεβάσει μπροστά του μια σειρά, π.χ. J-Q-K κούπα, οποιοσδήποτε από τους άλλους παίκτες, όταν έρθει η σειρά του, μπορεί να απαλλαγεί από ένα ή περισσότερα φύλλα του συμπληρώνοντας αυτή τη σειρά, με το 10 κούπα για παράδειγμα εφόσον έχει κατεβάσει έστω μια τρίτη. Επίσης, αν υπάρχει κάτω μπαλαντέρ, μπορεί κάποιος από τους παίκτες να τον πάρει και να τον αντικαταστήσει με το πραγματικό χαρτί.

## Βαθμολογία
Όταν ένας παίκτης "βγει" οι υπόλοιποι "γράφουν" τους πόντους που τους έχουν μείνει στο χέρι ως εξής:
Άσσοι: ο πρώτος 1, οι υπόλοιποι 11,
Φιγούρες: 10 πόντοι,
Μπαλαντέρ: 20 πόντοι,
Υπόλοιπα φύλλα: ο αριθμός τους

Σε πολλές από τις ταινίες του ελληνικού κινηματογράφου της δεκαετίας του 60, περιλαμβάνονται σκηνές του παιχνιδιού Κουμ Καν. Οι πιο χαρακτηριστικές από αυτές είναι Η χαρτοπαίχτρα, Υπάρχει και Φιλότιμο, Ο Ηλίας του 16ου.

## Εξωτερικοί σύνδεσμοι
Περιγραφή του Κουμ Καν

Κατηγορία:Χαρτοπαίγνια
Μίκο Χίρβονεν

Ο **Μίκο Χίρβονεν** (αγγλικά: Mikko Hirvonen) είναι επαγγελματίας οδηγός Ράλλυ από το 2002. Γεννήθηκε στις 31 Ιουλίου του 1980 στη Φινλανδία. Από το 2006 θεωρείται οδηγός της Φόρντ. Συνοδηγός του σε όλη τη διάρκεια της καριέρας του είναι ο 39χρονος Γιάρμο Λέχτινεν.

## Καριέρα

### 2002-2005: Σουμπαρού

Την καριέρα του την άρχισε στη γιαπωνέζικη εταιρία Σουμπαρού (Subaru) με την οποία είχε συμβόλαιο τριών χρόνων. Το 2002 εμφανίστηκε με ένα Σουμπαρού Ιμπρέζα στο Ράλι με τις 1000 λίμνες, στο Ράλι Φινλανδίας. Το 2004 ήταν παρτενέρ με τον πρωταθλητή του 2003,Πέτερ Σόλμπεργκ. Το 2005 έφυγε από την ομάδα αυτή και τον αντικατέστησε ο Κρις Άκτινσον. Τελευταίος του αγώνας ήταν στο Ράλι Μεγάλης Βρετανίας.

### 2006-: Φόρντ

Από τότε θεωρείται ένας από τους πιο ριψοκίνδυνους και πιο σημαντικούς οδηγούς στο Παγκόσμιο Πρωτάθλημα Ράλι. Το 2006 κατάφερε να πανηγυρίσει την πρώτη του νίκη στο Ράλι Αυστραλίας. Τη δεύτερη την κατέκτησε το 2007 στο Ράλι Νορβηγίας.

### 2009: Σκόντα

Ο Μίκο συμμετέχει και σε ένα άλλο πρωτάθλημα που βρίσκεται λίγο πίσω καθώς υπάρχει από το 2006. Συμμετέχει στο Διηπειρωτικό Πρωτάθλημα Ράλι και στην ομάδα της Σκόντα. Νίκησε τον αγώνα του Μονακό παίρνοντας 10 βαθμούς.

## Οι νίκες του συνολικά

## Πηγές
*[Official Website]
*[BP Ford World Rally Team]
*[M-Sport Ford WRC team website]

## Δείτε επίσης
* Πέτερ Σόλμπεργκ
* Σεμπαστιάν Λέμπ
* Τόμι Μάκινεν
* Κόλιν Μακ Ρέι
* Μάρκους Γκρόνχολμ
* Κάρλος Σάινθ

Κατηγορία:Φινλανδοί οδηγοί αγωνιστικών αυτοκινήτων
532 Ηράκλεια

Η **Ηράκλεια (Herculina)** είναι ένας από τους μεγαλύτερους αστεροειδείς της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 5,81. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Δεν είναι γνωστό αν πήρε το όνομά του από τον μυθικό Ηρακλή ή από κάποια άγνωστη γυναίκα.

Το φαινόμενο μέγεθος της Ηράκλειας κυμαίνεται από 8,82 ως 11,99, επομένως κατά τη μέση αντίθεσή της είναι ορατή και με κιάλια από τη Γη.

## Φυσικά χαρακτηριστικά
Η μέση διάμετρος της Ηράκλειας εκτιμάται σε 217 ως 222,4 χιλιόμετρα, κάτι που τη θέτει στην εικοστή περίπου θέση σε διαστάσεις μεταξύ όλων των αστεροειδών της Κύριας Ζώνης. Η πολυσύνθετη καμπύλη φωτός της δυσχέρανε τον προσδιορισμό τόσο του σχήματός της όσο και της περιόδου περιστροφής της. Συμβολομετρικές παρατηρήσεις το 1982 οδήγησαν σε ένα ελλειψοειδές πρότυπο για την Ηράκλεια με τρεις διαφορετικούς άξονες: 260, 220 και 215 χιλιόμετρα. Νέες αναλύσεις των ίδιων δεδομένων το 1985 υπέδειξαν την ύπαρξη μιας φωτεινής περιοχής, ενώ μία μελέτη φωτομετρικής αστρομετρίας το 1987 βρήκε ότι το σώμα μπορεί να είναι προσεγγιστικά σφαιρικό με δύο σκοτεινές κηλίδες στην επιφάνειά του. Αλλά μία θερμική μελέτη το 1988 έδειξε ότι η Ηράκλεια δεν μπορεί να είναι προσεγγιστικά σφαιρική. Πιο πρόσφατη μοντελοποίηση φωτομετρικών δεδομένων (2002) υποδεικνύει ότι το σχήμα της είναι γωνιώδες, πιθανώς εξαιτίας της υπάρξεως πολλαπλών μεγάλων κρατήρων, όπως π.χ. έχει η Ματθίλδη, χωρίς να υπάρχουν πολύ σκούρες και ανοικτόχρωμες περιοχές. Οι προσεγγιστικοί λόγοι των αξόνων της είναι 1:1,1:1,3.

Η μάζα της Ηράκλειας εκτιμάται σε 22,9 τετράκις εκατομμύρια τόνους για μέση πυκνότητα 4 gr/cm³.Ο φασματικός τύπος της είναι **S**, ενώ το άλβεδό της είναι 0,1694. Η Ηράκλεια περιστρέφεται γύρω από τον εαυτό της μία φορά κάθε 9 ώρες 24 λεπτά και 18 δευτερόλεπτα.

## Πιθανός δορυφόρος
`Εχει πιθανολογηθεί η ύπαρξη ενός δορυφόρου διαμέτρου 45 χιλιομέτρων γύρω από την Ηράκλεια (ενδείξεις από επιπρόσθηση του αστέρα SAO 120774 το 1978) σε τροχιά ακτίνας περίπου 1000 χιλιομέτρων. Ωστόσο, προσεκτικές παρατηρήσεις με το Διαστημικό Τηλεσκόπιο Χαμπλ το 1993 απέτυχαν να ανιχνεύσουν ένα τόσο μεγάλο σώμα γύρω από την Ηράκλεια.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ηρακλεια
533 Σάρα

Η **Σάρα** (*Sara*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,622. Ανακαλύφθηκε το 1904 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη και του έδωσε το όνομα μιας φίλης του.

## Φυσικά χαρακτηριστικά
Η μέση διάμετρος της Σάρας εκτιμάται σε 31,1 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,248. Είναι άγνωστο αν και με ποια περίοδο περιστρέφεται η Σάρα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σαρα
534 Νασόβια

Η **Νασόβια (Nassovia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,39. Ανακαλύφθηκε το 1904 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά της από το  Nassau Hall, κτήριο του Πανεπιστημίου Πρίνστον, εκλατινισμένα. Η Νασόβια ανήκει στην οικογένεια αστεροειδών της Κορωνίδος.

## Φυσικά χαρακτηριστικά
Η μέση διάμετρος της Νασόβιας εκτιμάται σε 33,12 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,199. Η Νασόβια περιστρέφεται γύρω από τον εαυτό της μία φορά κάθε 9 ώρες και 28 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νασοβια
Κατηγορία:Αστεροειδείς της Οικογένειας της Κορωνίδος
Χρήστος Μαρκογιαννάκης

Ο **Χρήστος Μαρκογιαννάκης** είναι Έλληνας πολιτικός και εισαγγελέας.

## Βιογραφία
Γεννήθηκε στο Νέο Χωριό Αποκορώνου Χανίων το 1947.

Σπούδασε νομικά στο Εθνικό και Καποδιστριακό Πανεπιστήμιο Αθηνών. Υπήρξε εισαγγελέας στο διάστημα 1972-1980, αντιπρόεδρος της Νομαρχιακής Διοικούσας Επιτροπής (ΝΟΔΕ) Χανίων 1980-1984 και δημοτικός σύμβουλος Χανιών 1986-1989.

Από το 1989 έως το 2015 εκλεγόταν συνεχώς βουλευτής Χανίων με τη Νέα Δημοκρατία. Διετέλεσε Υφυπουργός Δημόσιας Τάξης την περίοδο 2004-2006 και πρόεδρος της Εξεταστικής Επιτροπής της Βουλής για το σκάνδαλο του Βατοπεδίου.

Στις 10 Ιανουαρίου 2006 εξαναγκάστηκε σε παραίτηση από τη θέση του υφυπουργού Δημόσιας Τάξης όταν δημοσιοποιήθηκαν συνομιλίες του στις οποίες εκφραζόταν υβριστικά και απαξιωτικά για τον τότε Εισαγγελέα του Αρείου Πάγου Δημήτρη Λινό.

Τον Ιανουάριο του 2009 διορίστηκε αναπληρωτής υπουργός Εσωτερικών, θέση στην οποία παρέμεινε μέχρι τον Οκτώβριο του ίδιου έτους, οπότε και έληξε η θητεία της κυβέρνησης Καραμανλή.

## Κοινοβουλευτικές Δραστηριότητες

Εξελέγη βουλευτής Χανίων με τη Ν.Δ. στις εκλογές του 1989 (Ιουνίου και Νοεμβρίου), του 1990, του 1993, του 1996 του 2000, του 2004, του 2007 και του 2009.

Στις Εκλογές του Μαΐου 2012, δεν κατάφερε να εκλεγεί με την Δημοκρατική Συμμαχία, ωστόσο επανεξελέγη τον Ιούνιο με το ψηφοδέλτιο της Νέας Δημοκρατίας. Ωστόσο επέστρεψε στη Βουλή ένα μήνα αργότερα μετά την κοινή κάθοδο Δημοκρατικής Συμμαχίας με την Νέα Δημοκρατία. Τότε προτάθηκε και εξελέγη Γ' Αντιπρόεδρος της Βουλής των Ελλήνων.

Στις Εκλογές του Ιανουαρίου και του Σεπτεμβρίου του 2015 δεν εξελέγη μιας και η ΝΔ δεν εξέλεξε κανένα βουλευτή στο νομό Χανίων.

Για τις εκλογές του 2019 εξεδήλωσε ενδιαφέρον για να είναι υποψήφιος με την ΝΔ στον νομό Χανίων, ως διατελέσας βουλευτής πρίν το 2015, ωστόσο ο τότε αρχηγός της αξιωματικής αντιπολίτευσης Κυριάκος Μητσοτάκης απέρριψε την υποψηφιότητα του, με αποτέλεσμα η επαρχία Αποκορώνου να μείνει χωρίς εκπροσώπηση στο κοινοβούλιο.

## Προσωπική ζωή
Είναι παντρεμένος με τη Μαρία Μεϊμάρογλου, με την οποία έχει αποκτήσει 3 παιδιά. Τον Ιούνιο του 2016, αποφασίστηκε η παραπομπή του σε δική για την υπόθεση του Βαγγέλη Γιακουμάκη (ο οποίος βασανιζόταν συστηματικά από bullies στην Σχολή φοίτησής του στα Ιωάννινα), με την κατηγορία της ηθικής αυτουργίας και παράβαση καθήκοντος. Το τριμελές εφετείο πλημμελημάτων Ιωαννίνων τον απάλλαξε, τελικά,  από τις κατηγορίες.

## Πηγές
* Προσωπική ιστοσελίδα του Χρήστου Μαρκογιαννάκη
* Βιογραφικό του Χρήστου Μαρκογιαννάκη στη Βουλή
## Παραπομπές


Κατηγορία:Έλληνες δικαστικοί
Κατηγορία:Βουλευτές Χανίων
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Δημοσίας Τάξης
Κατηγορία:Έλληνες αναπληρωτές υπουργοί Εσωτερικών
Κατηγορία:Αντιπρόεδροι της Βουλής των Ελλήνων
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 21ου αιώνα
Κατηγορία:Έλληνες νομικοί
Πέτρος Ιωαννίδης

Ο **Πέτρος Ιωαννίδης** ήταν Μακεδονομάχος οπλαρχηγός από την Καβάλα.

## Βιογραφικά στοιχεία
Ο Πέτρος Ιωαννίδης γεννήθηκε στα τέλη του 19ου αιώνα στην Καβάλα. Ήταν καφεπώλης στο επάγγελμα αλλά γρήγορα ανέλαβε ένοπλη δράση προκειμένου να συνεισφέρει στον Μακεδονικό Αγώνα. Συγκρότησε μικρή ένοπλη ομάδα και τέθηκε επικεφαλής. Συνεργάστηκε με τον οπλαρχηγό Αθανάσιο Μινόπουλο στις περιοχές Χαλκιδικής, νομού Θεσσαλονίκης και νομού Σερρών από το 1903 έως το 1909.

Κατά τον Α΄ Βαλκανικό Πόλεμο κατατάχθηκε στο στρατό και πήρε μέρος ως εθελοντής με την ομάδα του, υπό τις διαταγές του συνταγματάρχη Βασίλειου Παπακώστα. Στο Β΄ Βαλκανικό Πόλεμο στάλθηκε στη Χαλκιδική επικεφαλής ομάδας, προκειμένου να αντιμετωπίσει ενδεχόμενη Βουλγαρική εισβολή από βορρά. Τελικά με τη συνδρομή του ιδίου και των ανδρών του, τα βουλγαρικά σώματα που προέλαυναν προς τα νότια αναγκάστηκαν σε οπισθοχώρηση.

## Παραπομπές


Κατηγορία:Έλληνες στρατιωτικοί των Βαλκανικών Πολέμων
Κατηγορία:Μακεδονομάχοι
Κατηγορία:Μακεδονομάχος-επέκταση
Κατηγορία:Ιστορία της Καβάλας
Δημήτριος Χατζούλας

Ο **Δημήτριος Χατζούλας** ήταν Μακεδονομάχος, οπλαρχηγός από την Μεσορόπη Καβάλας.

## Βιογραφικά στοιχεία
Ο Δημήτριος Χατζούλας γεννήθηκε στα τέλη του 19ου αιώνα στην Μεσορόπη. Σχημάτισε ένοπλο αντάρτικο σώμα και τέθηκε επικεφαλής. Έδρασε στις περιοχές του Παγγαίου και της Δράμας εναντίον των Βουλγάρων κομιτατζήδων και προάσπισε τους Ελληνικούς πληθυσμούς. Υπήρξε στενός συνεργάτης του Έλληνα πρόξενου της Καβάλας, Στυλιανού Μαυρομιχάλη. Σε συνεργασία με το *Εθνικό Κέντρο Καβάλας*, επιφορτίστηκε αποστολές εξόντωσης Βουλγάρων πρακτόρων, τις οποίες έφερε πάντα εις πέρας.

## Αναφορές
* Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνος, φ. Χ-25
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 67

Κατηγορία:Μακεδονομάχοι
Κατηγορία:Μακεδονομάχος-επέκταση
Λομβαρδική γλώσσα

Η **Λομβαρδική γλώσσα** είναι μέλος της Γαλατικο-Ιταλικής ομάδας των Ρωμανικών γλωσσών. Ομιλείται στη Βόρεια Ιταλία (στο μεγαλύτερο μέρος της Λομβαρδίας και σε μερικές γειτονικές περιοχές, κυρίως στην ανατολική πλευρά του Πεδεμοντίου) και στη νότια Ελβετία).

Οι δυο κύριες διάλεκτοι (Δυτική Λομβαρδική και Ανατολική Λομβαρδική) διαφέρουν κυρίως στη φωνολογία και έχει υποστηριχθεί ότι οι δύο μπορεί να αποτελούν ξεχωριστές γλώσσες .

## Βιβλιογραφία



Κατηγορία:Γλώσσες της Ιταλίας
Κατηγορία:Λομβαρδία
Σωτήριος Βισβίκης

Ο **Σωτήριος Βισβίκης** ήταν κλέφτης και Μακεδονομάχος, οπλαρχηγός από το Βογατσικό Καστοριάς.

## Βιογραφικά στοιχεία
Ο Σ. Βισβίκης γεννήθηκε στα τέλη του 19ου αιώνα στο Βογατσικό. Ανέπτυξε κλέφτικη δράση και έδρασε στα βουνά της περιoχής των νομών Καστοριάς και Κοζάνης, Βέρνο, Τρικλάριο, Γράμμο, Άσκιο και Βόιο. Στη συνέχεια, λόγω της επιδεινούμενης κατάστασης του Ελληνισμού της Μακεδονίας ανέπτυξε έντονη δράση κατά των Οθωμανικών αρχών και των Βουλγάρων κομιτατζήδων. Το 1904, στο Δέλινο (σήμερα Τριγωνικό) Κοζάνης, στο σπίτι του Νικολάου Μαλούτα, συναντήθηκε με τον Παύλο Μελά και συμφωνήσαν να συνεργαστούν για τον κοινό σκοπό. Το σώμα του τότε απαρτίζονταν από 8 άντρες.

Ήταν παρών μαζί με άλλους οπλαρχηγούς τη νύχτα της 12ης Οκτωβρίου του 1904 στη Στάτιστα Καστοριάς, όπου στρατοπεύδευσε ο Παύλος Μελάς. Μαζί με τον οπλαρχηγό Αλέξανδρο Καραλίβανο και τους άνδρες τους διέμειναν σε γειτονικό σπίτι και δεν ήταν παρόντες στα γεγονότα που οδήγησαν στο θάνατο του Παύλου Μελά. Συνέχισε τη δράση του στις περιοχές Καστοριάς και Κοζάνης αλλά πέρα από την εθνική αποστολή του, συνέχισε και τις κλέφτικες συνήθειες, αποσπώντας χρηματικά ποσά από πλουσίους. Συνεργάστηκε επίσης με τον Γεώργιο Τσόντο (Βάρδα).

Τελικά συνελήφθη στην Κοζάνη από τις Οθωμανικές αρχές μετά από προδοσία.

## Αναφορές
* Γεώργιος Πετσίβας (επιμέλεια), Γεωργίου Τσόντου-Βάρδα, Ο Μακεδονικός Αγών, Αθήνα 2003,  τόμος Α΄, σσ. 17-18
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 73
* Δημήτριος Λιθοξόου, Ο Αντιμακεδονικός Αγώνας
* Δέλινο, Τουρκοκρατία
* Δημήτριος Λιθοξόου, Ο Παύλος Μελάς

Κατηγορία:Μακεδονομάχοι
Κατηγορία:Κλέφτες
Κατηγορία:Ιστορία της Καστοριάς
Κατηγορία:Έλληνες αγωνιστές του 19ου αιώνα
Κεμπιλί (Κυβερνείο)

Το Κυβερνείο (νομός) **Κεμπιλί** είναι ένας από τους 24 νομούς της Τυνησίας. Βρίσκεται στο νοτιοδυτικό τμήμα της χώρας στα σύνορα με την Αλγερία. Πρωτεύουσα είναι η ομώνυμη πόλη Κεμπιλί. Έχει συνολική έκταση 22.084 τ.χλμ., (2ο σε έκταση), και πληθυσμό 146.500 (2007). Δημιουργήθηκε το 1981.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Μοναστίρ (Κυβερνείο)

Το Κυβερνείο (νομός) **Μοναστίρ**, ή *Μουναστίρ*, είναι ένας από τους 24 νομούς της Τυνησίας. Βρίσκεται στο βορειοανατολικό παραθαλάσσιο τμήμα της χώρας. Πρωτεύουσα είναι η ομώνυμη πόλη Μοναστίρ. Έχει συνολική έκταση 1019 τ.χλμ., (21ο σε έκταση), και πληθυσμό 548.828 κατοίκους (απογραφή 2014). Δημιουργήθηκε το 1974.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Ταουζάρ (Κυβερνείο)

Το Κυβερνείο (νομός) **Ταουζάρ** , ή *Τοζέρ*, είναι ένας από τους 24 νομούς της Τυνησίας. Βρίσκεται στο κεντρικό δυτικό τμήμα της χώρας στα σύνορα με την Αλγερία. Είναι το δυτικότερο τμήμα της χώρας. Πρωτεύουσα είναι η ομώνυμη πόλη Ταουζάρ, ή Τοζέρ. Έχει συνολική έκταση 4.719 τ.χλμ. (11ο σε έκταση) και πληθυσμό 100.300 (2007), το μικρότερο τμήμα σε πληθυσμό. Δημιουργήθηκε το 1956.

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 58ος, σελ. 294

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Κωνσταντίνος Ντόγρας

Ο **Κωνσταντίνος Ντόγρης (καπετάν Ντόγρας)** ήταν Μακεδονομάχος, οπλαρχηγός από το Βογατσικό Καστοριάς.

## Βιογραφικά στοιχεία
Ο Κωνσταντίνος Ντόγρης (καπετάν Ντόγρας) γεννήθηκε στα τέλη του 19ου αιώνα στο Βογατσικό. Μαθήτευσε στο δημοτικό του Βογατσικού, όπου δίδασκε ο Αθανάσιος Ιατρού από τον Πολύγυρο. Από πολύ νωρίς συγκρότησε ένοπλη ομάδα προκειμένου να αντιμετωπίσει τις Βουλγαρικές επιθέσεις. Έδρασε στην περιοχή Ποπόλεως και Βέρνου. Υπήρξε ένας από τους στενούς συνεργάτες του Παύλου Μελά. Επίσης συνεργάστηκε με τον Ζαχαρία Παπαδά (καπετάν Φούφας) και με τον Γρηγόριο Φαληρέα (καπετάν Ζάκας).

## Αναφορές
* Αθανάσιος Ιατρού, Η δράσις του εκ Βογατσικού οπλαρχηγού Κώστα Δόγρα, Μακεδονικός Αγών, τ. 14 (1930), σσ. 14-15
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 74

Κατηγορία:Μακεδονομάχοι